Zebra de Grevy - Biquipedia, a enziclopedia libre

# Zebra de Grevy

### De Biquipedia

| Muitas d'as soluzions graficas usatas en ista pachina son diferents á las aconsellatas per as Normas de Uesca de 1987, més comunas á Biquipedia.

Zebra de Grevy
Equus asinus, o pollin domestico.
Estato de conserbazión

En periglo.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Perissodactyla
Familia: | Equidae
Chenero: | Equus
Espezie: | E. grevy

Nomenclatura binomial
Equus grevyi
Oustalet, 1882
Dêstribución de la Equus grevyi en Africa.

Esta fuella ye escrita en cheso.

La cebra ó zebra de Grevy (Equus grevyi (Oustalet, 1882)) ye una zebra en grau recesion de lo centro-este d'Africa. Ya la más gran de todas las zebras e ha muitas rayas verticals que son muito juntas, más que no'n las otras espécies, e tammien las orellas grans e redondas que la fan reconeixible en vier-se. Anque ye de plano más gran e más fuerte que no la zebra de las planas, ye más dêficil d'entrenar-la.

Una carateristica social de la zebra de Grevy ye que por contra de como fan las otras espécies de zebras, os maitos d'esta no fórman harenes. La suya estratégia ye tomar lo control d'una pieça de terreno e intentar de côbrir cualsiquier fembra que cruce por lo suyo territorio.

## [Editar] Dêstribucion

Lo tamanyo d'esta zebra e las suyas colors la fan inconfundible.

Las zebras de Grevy abitan lo norte de Kenia, de las leras de lo río Tana enta l'este de lo laco Turkana. Solament que existe n'esta partê de lo norte de Kenia e en parte más d'Etiopia, á onde que se cobéxan sólo que bellos millares d'exemplars. La zebra de Grevy ocúpa'n lo nichol d'entre medyo de la zebra comun (más dependedera de l'augua) e los someros salvages (d'ambientes más xutos). Abita'n las planas de lo zentro d'Africa, onde que i-ancuentra hierba e tallas anque sean xutas pa jentar-se. En la naturaleça, s'asócia'n rebanyos con las zebras comuns, rebanyos en los cuals siempre predomínan las unas de Grevy. Se conoce que á penar de la suya convivéncia las dos espécies no s'hibridan n'el medyo natural.

## [Editar] Comportamiento

De diya ó de nueit, la zebra de Grevy ha un comportamiento social de raso diferent de la zebra común. La suya sociabilidat ye semilar, anque sin d'embargo la zebra de Grevy ye territorial e forma grupos ubiertos, sin de cohesion. De la contra que la zebra comun, l'aseyo reciproco no lo han muito orminoso. La junidat basica de la suya sociedat ye una fembra con lo suyo potro, ó con los suyos dos ó tres potros más jovens. Estas familias son combinadas en grupos de 2 á 10 fembras con los suyos jovens, anque son poco duraderas e se disgregan facilment. Los grupos tammien puéden êncluyir otras espécies de zebras, como las comuns, e encluso espécies d'antilopes. Á mientras de la xutada, los grupos solen êncluyir muitos más exemplars, con rebanyos mixtos de 100 ó 200 exemplares, que á ormino bríncan ta los 450 animals. Los rebanyos migran juntos ta buscar-se mellor pasto anque dempués se dispérsan pa no fer-se estorbo quando manca la hierba.

Las fembras siempre mígran por la xutera, los maitos en los anyos buenos se quedan á aguardar-las.

Los maitos adultos son solitarios e territoriales. Generalment, han territorios d'unos 6Km2, las güegas de los cuals solen á concidir con accidents topograficos como la lera d'un arroyo ó semilar. Los bartos márcan los lêmites de los suyos dominios con orina e pilas de bonya, antimás de haver lo costumbre de fer-se notar la preséncia fêsica con lo suyo grito, contrácia de lo rêlinco de lo somero e lo ronco de lo hipopotamo. En muitas ocasions, e se las condicions d'augua e alimento son adequadas, los maitos más territorials puéden encluso permanexer en los suyos territorios por mientres de todo l'anyo, sin de juntar-se con las migracions con las cuals sólo marcharivan las fembras, que las puéden aguardar que en tornarán con lo tempero de criar. Los maitos territorials tammien socialíçan en las güegas de los suyos territorios por mano de todo un ligallo de rituales, e ocasionalment con peleyas eventuals en las cuals las bestias se presiónan los cuellos e mosigan lo suyo alversario e se sueltan firmes coces.

## [Editar] Enrastres externos

| Se beiga a informazión de Biquiespezies sobre Equus grevyi.

- Se beigan as imachens de Commons sobre la zebra de Grevy.

Retrieved from "http://an.wikipedia.org../../../z/e/b/Zebra_de_Grevy_74a8.html"

Categorías: Articlos con grafía menos combenzional | Articlos en cheso | Equus

##### Views

- Articlo
- Descusión
- Current revision

##### Rechirar

##### Atras luengas

- Dansk
- Deutsch
- English
- Español
- Français
- Italiano
- עברית
- Lietuvių
- Magyar
- Nederlands
- Polski
- Русский
- Suomi
- Svenska
- Tiếng Việt